ธอส.สนับสนุนนโยบายท่องเที่ยวเมืองรอง เปิดตัวผลิตภัณฑ์สินเชื่อ ดอกเบี้ยคงที่ 5 ปีแรก
ธอส.สนับสนุนนโยบายท่องเที่ยวเมืองรอง เปิดตัวผลิตภัณฑ์สินเชื่อ Homestay และ Home Lodge ดอกเบี้ยคงที่ 5 ปีแรกร้อยะล 4.20 ต่อปีนายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนมาตรการท่องเที่ยวเมืองรองตามนโยบายของนายอุตตม สาวนายน รัฐมนตรีว่าการกระทรวงการคลัง ธนาคารได้จัดทำผลิตภัณฑ์ “สินเชื่อสำหรับผู้ประกอบการโฮมสเตย์ (Homestay) และที่พักนักเดินทาง (Home Lodge)” สำหรับบุคคลธรรมดา หรือ นิติบุคคล ที่ให้บริการด้านที่พัก Homestay หรือ Home Lodge อัตราดอกเบี้ยปีที่ 1-5 คงที่ร้อยละ 4.20 ต่อปี ให้กู้สูงสุดไม่เกิน 3 ล้านบาท พร้อมฟรีค่าธรรมเนียมการยื่นกู้และค่าประเมินราคาหลักประกัน ผ่อนชำระได้นานสูงสุด 20 ปีธอส. ให้กู้ เพื่อปลูกสร้าง หรือไถ่ถอน จำนองหลักประกันที่ให้บริการด้านที่พัก Homestay หรือที่พัก Home Lodge จากสถาบันการเงินอื่น เพื่อต่อเติม ปรับปรุง ซ่อมแซมอาคาร ขยายกิจการ เพื่อซื้อที่ดินพร้อมอาคาร เพื่อซื้ออุปกรณ์หรือสิ่งอำนวยความสะดวกที่เกี่ยวเนื่องกับกิจการ และเพื่อชำระหนี้เกี่ยวกับที่ดินอาคารที่พักอาศัยให้เช่า ผู้ที่สนใจสามารถติดต่อยื่นคำขอกู้ได้ตั้งแต่วันที่ 13 พฤศจิกายน - 30 ธันวาคม 2562 และทำนิติกรรมภายในวันที่ 31 มีนาคม 2563 หรือจนกว่าจะมีผู้ใช้สิทธิ์สินเชื่อเต็มกรอบวงเงินโครงการ สอบถามรายละเอียด เพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645- 9000 หรือ www.ghbank.co.th